CELEX: 32014D0759
Language: ro
Date: 2014-10-29 00:00:00
Title: 2014/759/UE: Decizia de punere în aplicare a Comisiei din 29 octombrie 2014 de modificare a anexei III la Decizia 2007/777/CE în ceea ce privește cerințele de sănătate animală privind prezența de Trichinella din modelul de certificat sanitar-veterinar pentru importurile în Uniune de anumite produse din carne provenite de la porcine domestice [notificată cu numărul C(2014) 7921]  Text cu relevanță pentru SEE

31.10.2014   
            
            
               RO
            
            
               Jurnalul Oficial al Uniunii Europene
            
            
               L 311/78
            
         DECIZIA DE PUNERE ÎN APLICARE A COMISIEI
   din 29 octombrie 2014
   de modificare a anexei III la Decizia 2007/777/CE în ceea ce privește cerințele de sănătate animală privind prezența de Trichinella din modelul de certificat sanitar-veterinar pentru importurile în Uniune de anumite produse din carne provenite de la porcine domestice
   
      
         [notificată cu numărul C(2014) 7921]
      
   
   (Text cu relevanță pentru SEE)
   
      (2014/759/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 9 alineatul (4),
   întrucât:
   
               (1)
            
            
               Decizia 2007/777/CE a Comisiei (2) stabilește, inter alia, modelele de certificate pentru importurile în Uniune de anumite produse din carne. Aceasta prevede că se importă în Uniune doar loturile de produse din carne care respectă cerințele din modelul de certificat de sănătate animală și publică prevăzut în anexa III la decizia respectivă. Modelul respectiv include garanții privind Trichinella.
            
         
               (2)
            
            
               Regulamentul (CE) nr. 2075/2005 al Comisiei (3) prevede norme pentru prelevarea de eșantioane din carcasele speciilor sensibile la infecția cu Trichinella, în vederea stabilirii statutului exploatațiilor care dețin porcine domestice.
            
         
               (3)
            
            
               Regulamentul (UE) nr. 216/2014 al Comisiei (4) de modificare a Regulamentului (CE) nr. 2075/2005 acordă derogare de la dispozițiile privind testarea în momentul sacrificării exploatațiilor care sunt oficial recunoscute ca exploatații care aplică condiții de adăpost controlate. În plus, Regulamentul (UE) nr. 216/2014 prevede că o exploatație care deține porcine domestice nu poate fi recunoscută ca exploatație care aplică condiții de adăpost controlate decât în cazul în care, printre altele, operatorul din sectorul alimentar introduce noi animale domestice din specia porcine în această exploatație numai dacă provin din alte exploatații care sunt la rândul lor recunoscute oficial ca exploatații care aplică condiții de adăpost controlate.
            
         
               (4)
            
            
               Modelul de certificat de sănătate animală și publică stabilit în anexa III la Decizia 2007/777/CE ar trebui să fie modificat pentru a reflecta cerințele referitoare la importurile de produse din carne prevăzute în Regulamentul (CE) nr. 2075/2005, astfel cum a fost modificat prin Regulamentul (UE) nr. 216/2014.
            
         
               (5)
            
            
               Prin urmare, Decizia 2007/777/CE ar trebui modificată în consecință.
            
         
               (6)
            
            
               Pentru a evita perturbarea importurilor în Uniune de loturi de produse din carne de porcine domestice, ar trebui să fie autorizată, pentru o perioadă de tranziție, cu anumite condiții, utilizarea certificatelor emise în conformitate cu Decizia 2007/777/EC în versiunea anterioară modificărilor introduse prin prezenta decizie.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Modelul de certificat de sănătate animală și publică din anexa III la Decizia 2007/777/CE se modifică după cum urmează:
   
               1.
            
            
               punctul II.2.3.1. se înlocuiește cu următorul text:
               
                           „fie
                           
                        
                        
                           (2)[II.2.3.1.
                        
                        
                           produsele din carne au fost obținute din carne de porcine domestice care fie a făcut obiectul unei examinări pentru depistarea trichinelozei și rezultatul a fost negativ, fie a făcut obiectul unui tratament la rece în conformitate cu dispozițiile Regulamentului (CE) nr. 2075/2005;]
                        
                     
                           
                              fie
                           
                        
                        
                           (2)(6)[II.2.3.1.
                        
                        
                           produsele din carne au fost obținute din carne de porcine domestice provenind de la porcine domestice care fie provin dintr-o exploatație recunoscută oficial ca exploatație care aplică condiții de adăpost controlate în conformitate cu articolul 8 din Regulamentul (CE) nr. 2075/2005, fie nu au fost înțărcate și au o vârstă mai mică de 5 săptămâni;]”
                        
                     ;
            
         
               2.
            
            
               în partea II din Note, următoarea notă de subsol se introduce după nota de subsol (5):
               
                           „(6)
                        
                        
                           Se aplică doar țărilor terțe cu mențiunea «K» din coloana «SG», partea 1 a anexei II la Regulamentul (CE) nr. 206/2010.”
                        
                     
         Articolul 2
   Pentru o perioadă de tranziție până la 31 martie 2015, pot fi introduse în continuare în Uniune loturile de produse din carne însoțite de certificatele corespunzătoare eliberate până la 1 martie 2015, în conformitate cu modelul de certificat de sănătate animală și publică stabilit în anexa III la Decizia 2007/777/CE, în versiunea sa anterioară datei intrării în vigoare a prezentei decizii.
   Articolul 3
   Prezenta decizie se adresează statelor membre.
   
      Adoptată la Bruxelles, 29 octombrie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
   
      (3)  Regulamentul (CE) nr. 2075/2005 al Comisiei din 5 decembrie 2005 de stabilire a normelor specifice aplicabile controalelor oficiale privind prezența de Trichinella în carne (JO L 338, 22.12.2005, p. 60).
   
      (4)  Regulamentul (UE) nr. 216/2014 al Comisiei din 7 martie 2014 de modificare a Regulamentului (CE) nr. 2075/2005 de stabilire a normelor specifice aplicabile controalelor oficiale privind prezența de Trichinella în carne (JO L 69, 8.3.2014, p. 85).